Flydekranen Samsom ankom her til morgen til Aalborg Havn, hvor den i weekenden skal flytte den nye broklap og kontravægten på plads på Jernbanebroen. Sidst Samson var på besøg i havnen fik flydekranen ikke lov til at komme i brug, da broklappen som bekendt ikke var klar, og Samson måtte i stedet vende om. Nu er den så tilbage, og efter planen skal den lørdag morgen flytte broklappen på plads, inden det søndag gælder den 345 tons tunge kontravægt. Tilbage vil så kun være de sidste justeringer og sikkerhedstjek, inden broen forventes at kunne tages i brug igen den 29. april.

Referat:
Jernbanebroen er nu endnu et skridt nærmere genåbningen.